Klaipėdos universiteto Socialinių ir humanitarinių mokslų fakultetas

Klaipėdos universiteto Socialinių ir humanitarinių mokslų fakultetas (santrumpa KU SHMF) – Klaipėdos universiteto struktūrinis padalinys (fakultetas). Jame vykdomos ekonomikos, politikos, geografijos, logistikos, vadybos, viešojo administravimo, žurnalistikos, pedagogikos specialybių studijos.

 Istorija 
Klaipėdos universiteto Socialinių mokslų fakultetas (SMF) įkurtas 1994 m. Pirmasis fakulteto dekanas prof. habil. dr. Antanas Seilius vadovavo SMF nuo 1994 iki 1998 m. Antrasis dekanas prof. dr. Antanas Bučinskas fakultetui vadovauja nuo 1998 iki šiol. Įkūrimo metu SFM sudarė 6 katedros: Ekonomikos, Filosofijos, Geografijos, Istorijos, Politologijos ir Vadybos katedros. Vėliau įsteigtos Komunikacijos, Sociologijos ir Teisės katedros. 2003 m. universiteto reformos metu Filosofijos ir Istorijos katedros perkeltos į Humanitarinių mokslų fakultetą. Vietoje jų į SMF atkelta Bibliotekininkystės katedra. 2004 m. Teisės katedra transformuota į Viešojo administravimo ir teisės katedrą. 2009 m. restruktūruota Komunikacijos katedra, kuri apjungė Bibliotekininkystės ir Komunikacijos katedras. 2014 m. rugpjūčio 21 d. Socialinių mokslų fakultete studijavo 1064 studentai. 2016 m. gegužės 13 d. universiteto taryba nutarė sujungti Viešojo administravimo ir teisės ir Socialinės geografijos katedras bei Politikos mokslų ir Komunikacijos katedras. 2018 metais Socialinių mokslų fakultetas sujungtas su Humanitarinių ir ugdymo mokslų fakultetu.

 Tarptautiniai ryšiai 
Socialinių mokslų fakultete puoselėjamos tarptautiškumo idėjos: dėstytojai ir studentai pagal Erasmus mainų programą vyksta skaityti paskaitų ir studijuoti į Vokietijos, Švedijos, Ispanijos, Italijos, Norvegijos, Rumunijos, Lenkijos, Latvijos, Čekijos, Slovakijos ir kitų šalių universitetus. Kiekvienais metais į užsienį studijuoti išvyksta apie 15–18 studentų.

 Katedros 
 Ekonomikos katedra, vedėja prof. dr. Daiva Labanauskaitė;
 Vadybos katedra, vedėja prof. dr. Ligita Šimanskiene;
 Viešojo administravimo ir politikos mokslų katedra, vedėjas prof. dr. Jaroslav Dvorak;
 Filologijos katedra, vedėja doc. dr. Asta Balčiūnienė;
 Pedagogikos katedra, vedėja lekt. dr. Rosita Vaičiulė;
 Filosofijos, menotyros ir komunikacijos katedra, vedėja doc. dr. Ernesta Molotokienė;
 Psichologijos katedra, vedėjas prof. dr. Rimantas Stašys
 Socialinės geografijos ir turizmo katedra, vedėjas doc.dr. Eduardas Spiriajevas

 Centrai 

 Socialinių pokyčių tyrimo centras, vadovas doc. dr. Liutauras Kraniauskas;
 Lituanistikos ir užsienio kalbų centras;
Jono Pauliaus II krikščioniškųjų studijų centras, vadovas prof. dr. Arvydas Ramonas;

 Studijų programos 
SHMF vykdomos vykdomos 9 bakalauro studijų programos ir 13 magistrantūros studijų programų.

 Bakalauro studijų programos 
 Anglų filologija - 4 m.;
 Ekonomika – 3,5 m.;
 Lietuvių filologija - 4 m.;
 Politikos mokslai – 3,5 m.;
 Geografija – 4 m.;
 Vadyba (prekybos vadyba) – 3,5 m.;
 Viešasis administravimas – 3 m;
 Žurnalistika – 3,5 m.;
 Psichologija - 4 m.

 Magistrantūros studijų programos 
 Dvasinis konsultavimas ir asistavimas;
 Anglų ir kita užsienio (vokiečių k. / prancūzų k.) kalba ir verslo komunikacija;
 Visuomeninė geografija ir geoinformacinių sistemų taikymas;
 Verslo vadyba;
 Rinkodara;
 Sveikatos priežiūros vadyba;
 Regionų valdymas;
 Nacionalinis saugumas;
 Profesinė etika ir etikos auditas;
 Konsultavimo psichologija;
 Socialinė pedagogika;
 Švietimo vadyba;
 Edukologija.

 Sutrumpintos studijų programos 
 Vadyba (priimami asmenys, baigę aukštesniąsias mokyklas);
 Vadyba (priimami asmenys, baigę socialinių mokslų srities aukštojo mokslo kolegines studijas);
 Vadyba (priimami asmenys, turintys universitetinį arba jam prilygstantį aukštąjį išsilavinimą);
 Viešasis administravimas (priimami asmenys, turintys universitetinį arba jam prilygstantį aukštąjį išsilavinimą).

 Mokslinė veikla 

SHMF leidžia du akademinius žurnalus: „Sociologija: mintis ir veiksmas“ (leidžiamas kartu su Vilniaus universiteto Filosofijos fakultetu) ir „Regional Formation and Development Studies“.https://e-journals.ku.lt/journal/RFDS Abu leidiniai įtraukti į tarptautines referuojamas duomenų bazes.

 Galerija 

 Išnašos 

 Šaltiniai 
Klaipėdos universiteto Socialinių mokslų fakultetas 
Kategorija:Klaipėdos universiteto fakultetai
Kategorija:Socialiniai mokslai Lietuvoje
Kategorija:Klaipėdos universitetas